איתמר בירן

איתמר בירן (נולד ב-3 במרץ 1998) הוא גולש סקי אלפיני אולימפי ישראלי.

בירן נולד בלונדון ועלה לארץ עם משפחתו בגיל חמישה חודשים. כבר מגיל שלוש הצטרף למשפחתו לחופשות סקי באירופה ומגיל צעיר הוא מייצג את ישראל בתחרויות בינלאומיות. הוא מתחרה במקצי סלאלום, סלאלום ענק, סופר G ובמקצה המשולב. בירן מתאמן כשמונה חודשים בשנה בשווייץ ושאר הזמן מתאמן בארץ בתרגילים שלא דורשים שלג.

ב- 2015 ייצג בירן את ישראל באליפות העולם לבוגרים שנערכה בביבר קריק שבארצות הברית. במקצה הסלאלום הענק סיים במקום ה-62 אך במקצה הסלאלום לא סיים את ההחלקה. 

ב-2016 היה חלק ממשלחת ישראל הראשונה לאולימפיאדת נוער חורפית, שמנתה שני ספורטאים, ונשא את דגל ישראל בטקס הפתיחה של אולימפיאדת הנוער לילהאמר. במשחקים עצמם לא דורג במקצי הסלאלום והסלאלום הענק כי לא סיים חלק מהמקצים. בסופר G הגיע למקום 38 ובמקצה המשולב הגיע למקום 23.

ב-2017 השתתף באליפות העולם שנערכה בסנט מוריץ שבשווייץ. הוא לא סיים את מקצה הסלאלום ודורג במקום ה-49 בסלאלום הענק.

בפברואר 2018 השתתף באליפות העולם לנוער שנערכה בדבוס שבשווייץ. הוא לא סיים את מקצה הסללום אולם דורג במקום 44 בתחרות הסללום הענק. 

ב-2018 נכלל במשלחת ישראל לאולימפיאדת פיונגצ'אנג, ואף זכה לכבוד לשאת את דגל ישראל בטקס הנעילה.

קישורים חיצוניים

 איתמר בירן באתר התאחדות הסקי הבינלאומית

הערות שוליים

גולשי סקי אלפיני
ספורטאים ישראלים באולימפיאדת הנוער
ספורטאים אולימפיים ישראלים
גולשי סקי אלפיני באולימפיאדת פיונגצ'אנג (2018)
נושאי דגל ישראל באולימפיאדה
ישראלים שנולדו ב-1998